Казусът за границата с Ирландия заплашва сделката за Брекзит , предупреди Барние Главният преговарящ на ЕС за Брекзит Мишел Барние предупреди , че преговорите са пред " риск " заради разногласията за бъдещата ирландска граница , след като Великобритания напусне съюза през март 2019 г . , информира АФП . На пресконференция по време на посещение в Ирландия Барние призова за " ясно и работещо решение за Ирландия " , което да бъде включено в сделката за Брекзит . " Докато не сключим това споразумение , ще продължава да има риск " , предупреди той . От своя страна премиерът на Ирландия Лео Вардкар подчерта , че подходът на Великобритания на преговорите ще трябва да се промени по някакъв начин , за да бъде достигнато до споразумение по казуса . Лондон се ангажира да се избегне " твърда " граница с контролни проверки между Северна Ирландия и Ирландия . Всички страни са съгласни , че това е изключително важно , за да продължи изпълнението на мирното споразумение от 1998 г . - сделката " Добрият петък " за прекратяване на конфликта и прехвърляне на управлението над Северна Ирландия . Великобритания обяви , че няма да остане в митническия съюз след Брекзит . ЕС предлага специален механизъм за поддръжка , при който само Северна Ирландия остава в митническия съюз . Барние поясни , че предгаланият от ЕС механизъм ще бъде включен в проектодоговора и той няма да променя наложените от Обединеното кралство червени линии .